ming030890/wiki-yue-high-quality huggingface dataset:
廣東廣播電視台

，又叫荔枝台（lai6 zi1 toi4），簡稱廣東台（gwong2 dung1 toi4）或GRT，係中國廣東省嘅電視台同電台，電視台喺1959年9月30號成立，總部喺廣州市越秀區環市東路331號；電台喺1949年10月18號成立，總部喺廣州市越秀區人民北路686號。呢間電視台早期用粵語向兩廣地區播電視節目，踏入21世紀無耐，電視台用咗有線同衛星嘅方式向中國內地同國外傳輸電視信號，同時喺港澳、亞洲其它地區同歐美等地開咗專屬電視台。而播音語言係粵語同普通話。
電視台同電台、南方廣播電影電視集團同南方電視台喺2014年4月23號合併，組成而家嘅廣東廣播電視台。

廣州電視台時期
呢篇文講1979年1月1號改名之前嘅廣州電視台。想搵而家嘅廣州電視台嘅話，請睇廣州廣播電視台。
1959年8月15號，電視台正式成立。初期台名之所以叫「廣州電視台」，係因為嗰時行政屬廣東人民廣播電台，內部人士叫廣東人民廣播電台電視部。同年9月30號，廣東台喺越秀山北邊搞咗電視塔嚟試播黑白電視，重直播咗1959年10月1號嘅中華人民共和國成立十周年大會慶典。同年10月17日，直播欄目《電視台的客人》開播。1960年1月1號，電視台正式開播史上第一部電視劇——《誰是姑爺》。經過320日嘅試播之後，正式用二頻道播黑白電視節目。電視台拍嘅《全殲九股美蔣特務》節目曾經喺1963年，俾路透社轉發到全球各地。
電視台喺越秀山上邊嘅電視塔喺1966年5月1號正式投入使用。1970年，廣東台拍嘅電視紀錄片——《羅定山河起宏圖》喺北京電視台播出街之後整成光學聲帶影片，交畀廣東省電影發行公司發行，成為廣東台第一部喺廣東省發行嘅電視紀錄片。而本台嘅電視攝影通訊員隊伍喺1971年成立，分佈喺廣東省9個地區、兩市、解放軍同部分省、市有攝影機嘅單位。
之前電視台一直用黑白電視，但到咗1972年，廣東台拍咗《石灣陶瓷綻新花》嘅電視紀錄片之後，打破咗電視台一直用黑白電視畫面嘅格局。經過幾年調試，電視台從1976年開始播彩色電視節目。而電視台第一部彩色電視車喺1977年9月25號正式投入使用。

廣東電視台時期
1979年1月1號，本台改名做「廣東電視台」。嗰年春節同香港無線電視台喺廣州嘅烈士陵園辦兼直播《羊城賀歲萬家歡》春節文藝晚會。嗰時係中國內地電視第一次同香港嘅電視搞合作。同年4月初同香港《文匯報》、香港蔡和平廣告公司簽咗合約，開辦電視廣告業務，同時代理廣東台喺港澳地區嘅廣告業務。
1981年1日1號開始，電視台搞咗一系列嘅新聞改革，加咗港澳同國際專欄節目。同年7月成立咗譯製組，負責將電視劇同電影節目，翻譯成普通話或粵語兩種語言嚟播。而屬下嘅報紙——《廣東電視週報》喺1982年5月28號出版，發行範圍去到廣東甚至鄰近省市。而字幕組喺1983年1月成立，專門負責主要節目有字幕。
電視台播嘅語言方面，從1988年2月14號開始，廣東電視一台（後嚟改名做廣東電視嶺南台，而家係廣東電視台衛星頻道）改用普通話播；而廣東電視二台（後嚟改名做廣東電視珠江台，而家係廣東電視台珠江頻道）用廣東話播出。同年3月22號～4月10號，電視台第一次派報導組去北京報導十三大嘅盛況。而電視字幕喺1989年4月下旬基本實現電腦化。1991年1月8號~18號，電視台正式搬入環市東路331號嘅電視大樓。同年2月14號晚黑嘅迎春晚會打破咗電視台凈用一個中心舞臺形式，甚至喺3月1日 同福建台、廈門台、亞洲電視一齊搞閩港粵廈門鬧元宵嘅大型文藝晚會節目。
1995年2月22號，廣東台正式喺上海搞駐地記者站，同年12月28號喺北京搞咗駐地記者站。1996年，衛星台（廣東衛視）正式開播。而《廣東電視週報》喺1999年1月6號喺梅州、茂名、惠州、陽江等九市發行地方版。而廣東台第一部大型數字化電視轉播車喺1999年1月8號啟用。
2002年7月1號，廣東電視公共頻道正式開播；同年11月29號，廣東電視台新聞綜合業務網正式開搞，佢係中國內地第一間省級電視台有新聞綜合業務網。
2003年8月1號，衛星頻道正式喺上海落戶。
2004年9月1號，珠江頻道海外版喺美洲、歐洲、非洲、澳洲同東南亞正式開播。同年10月1號，衛星頻道正式喺香港落戶，11月1號開播移動頻道同成立廣東南方之星影視節目有限公司。而珠江頻道喺2005年5月16號喺港澳地區有得睇。而開播頻道方面，從2005年8月28號到2005年12月8號，分撥開播咗數字畀錢、歐洲足球、馬來西亞家娛、廣東新聞等4個頻道。而屬下嘅嘉佳卡通頻道喺2007年3月17號先至開播。
2013年12月25號，廣電總局批准咗廣東電視台搞合併工作。直到2014年4月23號合併，組成而家嘅廣東廣播電視台。

廣東廣播電視台時期
2014年5月16號，廣東廣播電視台同廣西電視台喺南寧成立合資公司，一齊搞廣西電視台影視頻道，將佢打造成粵語特色頻道。

廣東經濟電視台
内文：廣東經濟電視台同南方電視台
廣東經濟電視台喺1994年12月22號開播，後嚟喺2001年7月1號將調整過嘅廣東有線廣播電視台改成南方電視台，同年12月20號正式開播。之前廣東有線體育頻道交咗畀廣東電視台。而之前嘅TVS-5（南方科教頻道）喺2005年11月改成廣東新聞頻道。
廣東奧林匹克體育中心

廣東奧林匹克體育中心廣東奧體、五環晨曦基本資料位置 中國廣東廣州天河區黃村，世界大觀同埋航天奇觀附近。業主廣東省人民政府草坪表層草地容納人數80,012建築施工1998年12月31號啟用2001年9月30號建築師美國NEB華南理工大學建築設計研究院
廣東奧林匹克體育中心
（英文：Guangdong Olympic Stadium）係中國廣東省廣州市嘅一間大型體育中心，喺天河區嘅黃村，北邊冇幾遠就係世界大觀同埋航天奇觀。呢間體育中心既係九運會嘅開幕式主辦地，又係第一屆亞殘運會嘅開閉幕式場地，重係第十六屆亞洲運動會嘅主場館。呢間嘢喺2002年評選嘅羊城八景入面，攞過「五環晨曦」嘅稱號。呢間嘢亦係全中國最大嘅體育場。

負責方
呢間體育館係由美國NEB同埋華南理工大學建築設計研究院一齊嚟負責設計，廣東省人民政府嚟負責管理。

逳手同落成時間
呢間體育中心喺1998年12月31號開始逳手起，2001年9月30號起好。

設施
奧林匹克體育中心嘅體育設施同埋輔助設施包括咗：足球場、田徑場、馬術場、射箭場、棒球場、壘球場、曲棍球場、體育科技中心、新聞會議中心、藥檢中心、體育俱樂部。重有會所、商場、賓館同埋大型休閒、娛樂、康復設施等，而呢啲一齊就搞咗有競技體育、群眾體育、旅遊觀光，醫療康復同埋休閒娛樂喺埋一齊嘅大型體育文化中心。隨住中國體育運動嘅飛速發展同埋普及，重有唔停喺度升緊溫嘅「體育熱」嘅關係，所以呢間嘢重發揮咗重大啲嘅作用。

飄帶造型屋頂
廣東奧林匹克體育場嘅設計入面係第一次打破咗中國內地起嘅傳統圓形嘅體育場設計觀念，而佢嘅設計係用咗飄帶造型。喺體育場嘅蓋頂分開咗東、西兩片嚿重1.1kt嘅屋架，彎曲噉坐喺21座塔柱度，話住喺呢度辦21世紀入面，第一次全國嘅體育盛會。而屋頂嘅緞帶造型就好似中國巨龍飛喺半空度噉，話係廣東喺新世紀入面嘅騰飛發展。

花瓣型看台
體育場入面整咗21個看台區，入面有好多張五顏六色嘅凳，而呢啲凳就整成咗好似個廣州市嘅市花——木棉花噉。唔理觀眾企喺邊個位睇，運動場入面冚唪唥都一嘢睇到嗮，重可以好大噉睇到嗮比賽嘅樂趣同埋激情。

飄帶球體火炬
火炬係體現咗人類嘅唔輸洩嘅精神同埋追住光明噉解。佢係由好似螺旋嘅飄帶同埋球體嚟整，重用咗懸索嚟固定咗喺兩嚿好似緞帶噉嘅屋頂之間，佢可以畀人喺邊個位都好清楚噉睇到火炬係點嘅。
後藤純二

後藤純二（1971年8月9號—）係日本足球員，司職中場，效力過京都不死鳥。
後藤沙緒里

後藤沙緒里，係日本嘅一個女藝人同埋配音員。
後藤涼

後藤涼（1986年8月25號—）係日本足球員，司職前鋒，效力過群馬草津溫泉。
後藤真壽美

後藤真壽美，係日本嘅一個女藝人同埋配音員。
後藤義一

後藤義一（1964年2月20號—）係日本足球員，司職中場，效力過市原JEF聯，札幌岡薩多，及橫濱FC。
後藤虹介

後藤虹介（1994年7月23號—）係日本足球員，打中場位置，效力沼津青藍。
後藤房之助

（日文：後藤 房之助(Gotō Fusanosuke)；1879年11月14號—1924年7月31號）係前大日本帝國軍官，宮城縣栗原郡姫松村（今日嘅栗原市）人。
後藤房之助喺1899年12月加入大日本帝國嘅陸軍，1902年1月以步兵第5連隊佐長（下士）身份，加入喺青森縣青森市入面嘅八甲田山（日文：八甲田山）雪地行軍，軍隊喺23號出發，途中喺山上遇險，結果210人之中有199人遇難，栗原郡出身嗰18人得佢一個生還。後藤房之助喺山上被困四日後，俾救援隊救返。不過佢因嚴重凍傷導致四肢肌肉壞死，要全部截肢成爲海豚人，並喺同年退伍。
1906年喺八甲田山嘅馬立場（雪崩事故發生地）設立嘅紀念像，就係以後藤房之助獲救嗰時嘅形態為藍本，重喺1999年2月22號俾青森市政府列佢入有形文化財。
佢隨後參政做咗栗原郡姫松村嘅二期村會議員。1924年7月31號因腦出血死咗，終年44歲。
房之助過身後，佢啲骨灰安葬到幸畑陸軍墓地嘅公墓入面。
後藤理沙

後藤理沙 ，係日本嘅一個女演員。

拍過嘅作品一覽
呢個表唔完整，歡迎加料。
後藤真希

後藤真希（日文：後藤 真希／ごとう まき Gotō Maki；1985年9月23號—），係日本流行音樂女歌手、偶像組合早安少女組嘅前成員。

簡歷
2023年10月25號，佢為咗慶祝出道25週年，宣佈以「ぶいごま（V GOTOMAKI）」嘅身份做VTuber，並喺第二日出道。
後藤早紀

後藤早紀，係日本嘅一個女藝人同埋配音員。
愛德華·查爾斯·皮卡靈

愛德華·查爾斯·皮卡靈（英文：Edward Charles Pickering，1846年7月19號—1919年2月3號）係個美國嘅天文學家同物理學家。
愛德華·桑代克

愛德華·桑代克係一個西班牙文心理學家、大學教員、先生。
愛德華·吉朋

愛德華·吉朋係一個大不列顛王國史學家、政治人、作家。
愛德華·卑路乍

愛德華·卑路乍（Edward Belcher，1799年2月27號—1877年3月18號）係英國海軍軍官，1841年響香港島水坑口登陸，標誌住英國正式佔領香港。
愛德華·海德

愛德華·海德（英文：Edward Hyde, 1st Earl of Clarendon，1609年2月18號—1674年12月9號），係英格蘭王國嘅貴族、政治人同曆史學家。喺英國內戰時期追隨國王，史超域王朝復辟後佢做咗查理斯二世嘅宰相。
建中靖國

建中靖國係北宋皇帝趙佶嘅第一個年號，相當於公元1101年，前後總共1年。呢個係漢人正統皇朝入面最後一個四字年號。
建制派

建制派（英文：Pro-establishment camp），又叫親北京陣營（Pro-Beijing camp）、親中派/親中陣營（Pro-China camp）、親共派（Pro-Communism Camp）、香港左派，係一個簡單分類法類別之中嘅香港政治派別，香港傳媒、學者同埋泛民主派成日用呢個標籤，泛指啲支持當權派政策嘅人，特別係思想同表態支持中共中央嘅政治人物、政治團體同媒體；喺意識形態上，建制派同泛民主派喺政治立場方面大多數係對立，但部分派別响某些經濟議題上意見同泛民主派一致。相反，建制派內部雖然政治立場大致一樣，但係唔少建制派喺經濟議題上面嘅立場亦會同泛民主派對立；佢哋政見好近似大公報、文匯報、人民日報社論，通常佢哋有訂或者鍾意睇啲左派報紙。
建制派政黨有時又稱為保皇黨，因為有反對聲音指出建制人士投共，好似保護皇帝一樣。
建制派係一頂政治高帽、政治標籤噉，佢哋有嚟自不同背景嘅組織，涵蓋香港主流社會嘅工商界、大財團、工會同埋專業階層等等，但主要係指支持而家香港特別行政區政府嘅政治組織，為佢哋大部分政策保駕護航。
民建聯同埋工聯會係建制派嘅親中代表、主流勢力，獲得唔少屋苑同埋公屋基層支持，而經民聯、新民黨、自由黨、新世紀論壇就主要獲得工商界、大財團同埋部分中產階級支持。
建制派喺2019年區議會選舉大敗，變成區議會嘅少數派，有支持泛民主派、香港本土派、自決派、修憲派嘅網民認為佢哋已經唔再配用「建制派」個名，呢種情況直到2021年公職條例修訂草案三讀通過、泛民主派大批區議員劈炮唔撈之後，先至有所改變。

政治派別
建制派包括多個香港政黨、政治組織同一啲獨立人士，依家香港立法會政黨主要包括民建聯、經民聯、工聯會、新民黨、自由黨等。
傳統建制派：民建聯、工聯會、港九勞工社團聯會等
商界：經民聯、新民黨、自由黨、實政圓桌等
地區組織：西九新動力、公民力量、創建力量、港島聯、九社聯、新社聯、專業動力、民生圓桌等
激進建制派：新界大聯盟、愛護香港力量、愛港之聲、保衛香港運動、幫幫香港出聲行動、香港青年關愛協會、香港政研會等
鄉事派同其他：紫荊黨、香港新方向、新世紀論壇、城鄉會、新界鄉議局同各個鄉事委員會等。

被指隱瞞或者虛報自己係獨立議員
睇埋：香港親共意識
有唔少本身屬於建制派嘅政治人物，喺在任區議員期間或者進行地區工作嗰陣，就喺區議會網站等唔同地方聲稱話自己係獨立或者唔會披露自己嘅政治聯繫（呢家嘢，泛民主派叫做假獨立）。
喺2008年立法會選舉期間，梁美芬向外界堅稱自己係獨立、不群不黨嘅專業人士。但喺一次九龍西直選論壇上，就被民主派候選人揭發，佢獲得工聯會支持，仲有會長推薦。而佢最終成功當選。落敗咗，同屬建制派嘅田北辰，喺選舉後直指中聯辦幫梁美芬，梁美芬多數嘅選票都係來自工聯會支持，而之前話自己不群不黨嘅梁美芬，亦推翻自己之前嘅說法，承認自己同中聯辦好熟。
例如，喺2018年11月嘅九龍西立法會補選入面，建制派嘅代表陳凱欣聲稱自己「獨立身分參選」，佢亦堅稱無加入政黨，但係之後媒體就揭發佢借用西九新動力嘅地方做競選活動，畀記者嘅新聞稿又印有西九新動力嘅字眼，電郵仲有民建聯縮寫嘅字眼。
另外，喺第5屆香港區議會選舉前夕，被揭發無申報政黨聯繫嘅就包括陳偉強、葉志偉、許德亮、黃建新、仇振輝、張永森、楊永杰同鄭利明等等（九社聯成員），被部分媒體形容佢哋係隱形建制派。

虛報學歷爭議
有部分親中陣營嘅成員，都涉及一啲學歷爭議，例如係葛珮帆、鄭琴淵同柯創盛，被外間（尤其係泛民主派）批評。

以流料攻擊泛民主派
有個別親中陣營人士，會用一啲謠言攻擊泛民主派，或者質疑泛民主派嘅政治主張。其中比較有名嘅，有第3屆香港立法會香港島地方選區補選期間以十成按揭謠言攻擊陳四萬，親中陣營立法會議員梁美芬借用公民黨支持外傭居港權謠言攻擊泛民主派，以及一啲激進建制派散播英國阻礙香港民主自治制度謠言。

錯誤評論外國選舉制度
有啲親中陣營會發表對外國選舉制度嘅評論，但呢啲評論都唔係基於事實或者以偏概全嘅比較：
2016年11月，屈穎妍曾經喺親中派堅料網發表《大哥蒙難了》一文，當中指喺美國276張選舉人票就做總統，比起689票（梁振英喺2012年香港特首選舉得票）少，但佢就並無提及當時香港選委會入面，唔計35名立法會直選議員同5名區議會（第二）功能組別議員，其他選委會成員都係喺只得幾十萬人有份嘅小圈子入面產生，但美國選舉人係由全國人民選出，而且只能按照所屬州份嘅普選結果投票。
2022年8月，葉劉淑儀曾經公開指控英國議會制度封閉，每區得7－8萬選民，比起香港立法會選區少，幾萬票就贏，以票數計算民意授權，英國國會議員比所有香港立法會議員低。不過香港嘅特首選舉或立法會功能組別選舉，不論係喺北京未經諮詢或香港人同意強行修改之前或之後，都有人只得幾百票，甚至冇競爭對手下當選，但葉劉淑儀就未有提及，言論被一啲泛民主派人士批評。

香港親中陣營同香港政府遭受報應嘅觀點
由2014年雨遮革命開始，香港社會兩極化，當有一啲親中陣營（建制派）同香港政府公務員（特別係香港警察）面對一啲不幸新聞嘅時候，有一啲非建制派聲音就會認為佢哋遭受報應，歡迎事件嘅發生。

暴力行徑爭議
内文：香港親中派暴力行徑爭議
親中派支持者，特別係嚟自激進派系嘅，都有暴力襲擊持唔同政見人士，甚至係記者嘅歷史。英屬香港時期，工聯會就曾經發動六七暴動嘗試奪權，而主權移交後，有啲親中派支持者會喺示威活動期間民主派支持者，甚至係襲擊記者（特別係一啲立場同佢哋相左嘅）。呢啲行為引起社會上一啲批評，但有時呢啲人就被指得到香港警察嘅保護，亦因為咁警察備受一啲批評。
建制

建制係指政權入面揸住實權嘅精英階層，喺社會入面有好多影響力。
建國先賢紀念園地鐵站

建國先賢紀念園地鐵站（英文：Founders' Memorial MRT Station，代號TE22A），係星加坡地鐵湯申－東海岸線仲未啟用嘅車站，喺星加坡本島濱海灣花園嘅濱海東（英文：Marina East）花園裏面。工程預計喺2019年啟動並會喺2027年啟用，同隔離嘅建國先賢紀念園同步啟用。呢個站站將會係星加坡地鐵繼杜佛地鐵站同坎貝拉地鐵站之後第三個中途啟用嘅車站，都係第一個地下化同島式月台嘅中途啟用車站。
建國先賢紀念園地鐵站係星加坡地鐵三個有正式馬拉話站名嘅車站，其餘兩個係植物園地鐵站同埋濱海灣花園地鐵站。

史
建國先賢紀念園地鐵站喺2018年版本陸路交通管理局網站嘅星加坡地鐵路線圖首先以「濱海灣東」站（編號TE22A）出現。呢個站原先預計喺湯申－東海岸線第四期嗰陣起。呢個站除咗在同步確認裕廊區域線走線嘅新路線圖短暫出現咗以外並未正式對外公佈，而且喺第一次出現咗冇幾耐之後就喺路線圖上刪除。
2019年1月，當局正式公佈站名做「建國先賢紀念園」，並會喺2027年同建國先賢紀念園同步啟用。最終站名仲未確定，但係車站編號係TE22A就經已確定咗。
將濱海東花園起嘅湯申－東海岸線設施改咗做車站嘅T302合約以大約2.424億星加坡元授予中國中鐵一局集團有限公司。
建國七十年

《建國七十年》（英文：The People Republic Of China 70 Years）係香港電視廣播有限公司嘅時事節目，由新聞部製作，2019年7月21號到9月8號香港時間逢禮拜日19:00到19:30喺翡翠台播，英文版喺2019年9月23日開始逢禮拜一20:00到20:30喺明珠台播放。内容係回顧中華人民共和國政權成立七十年以嚟嘅情況。
建國一代

建國一代係新加坡一個政治專有名詞，泛指喺新加坡獨立之前就已經出世嘅新加坡人。呢啲人唔一定係喺新加坡出世，亦可以係喺其他地方過嚟，見證著新加坡嘅獨立。
政府好重視提供畀佢哋嘅福利，例如喺2014年，就推出咗建國一代配套（英語：Pioneer Generation Package，簡稱為PGP）。每到國慶日，建國一代就成為主角，而國家要發福利金嘅時候，佢哋亦多數係第一批受惠者。
小山裕香

小山裕香 ，係日本嘅一個女藝人同埋配音員。
小山拓哉

小山拓哉（1997年4月20號—）係日本足球員，司職後衞，效力過FC東京。
小山百代

小山百代 ，係日本嘅一個女藝人同埋配音員。
小山茉美

小山茉美（日文：小山 茉美／こやま まみ Koyama Mami，1955年1月17號—）係日本出名女配音員，愛知縣西尾市人，原名古居真美（日文：ふるい まみ ），前夫係同屬配音員嘅古谷徹。響1975年正式踏足配音界，之前係舞台劇演員。
因為佢把聲音域好廣，對於角色把聲掌握力好好，所以佢由正派到反派、由細佬到大人都無所不能（睇佢啲代表作都睇得出），因而得花名「七色之聲」。
代表作有IQ博士嘅小雲、甜甜小公主女主角甜甜小公主、名偵探柯南嘅貝爾摩德同埋奇天烈百科全書嘅可羅。
小岩井小鳥

小岩井小鳥 ，係日本嘅一個女藝人同埋配音員。
小山力也

小山力也（1963年12月18號—）係日本出名男配音員、演員，響京都府京都市出世，隸屬劇團演員座，代表作有24嘅Jack Bauer、仁心仁術嘅Doug Ross、SOUL EATER 噬魂師嘅死神同埋名偵探柯南嘅毛利小五郎。

對Fans嘅態度
小山力也出咗名係對Fans好好嘅配音員。一次響台灣嘅《名偵探柯南毛利小五郎 簽名會》入面，唔單止會同佢哋握手，重會同班Fans攬攬、仔細咁聽佢哋講咩，就連有個Fans要求小山力也當場即刻做過肩摔，小山力也竟然都照做，可以見到佢其實真係對班Fans唔錯。
小山拓土

小山拓土（1982年12月27號—）係日本足球員，司職中場，效力過市原JEF聯，德島漩渦，及Banditonce Kakogawa。
戊戌六君子

戊戌六君子係指大清光緒廿四年（1898年，農曆戊戌年）慈禧太后發動戊戌政變嗰陣時拉咗同埋處死嘅六個變法派人士，佢哋分別係譚嗣同、林旭、楊銳、楊深秀、劉光第同埋康廣仁。
1898年9月21號，慈禧太后同直隸總督瓜爾佳·榮祿發動政變，囚禁住清德宗光緒皇，又拉咗譚嗣同等六人。刑部尚書趙舒翹話：「呢啲人根本就係亂臣賊子，殺無赦，使乜問供。」9月28號，六個人喺未經刑部審訊嘅情況下，畀慈禧太后下令押到北京菜市口問斬。畀人處斬嘅順序係：康廣仁、楊深秀、楊銳、林旭、譚嗣同、劉光第。

平反昭雪
慈禧太后死咗六年之後，即係民國三年（1914年），四川省嘅民政長陳廷傑要求政府對戊戌六君子平反昭雪。北洋政府接受咗佢嘅要求，兼且交由內務部從優獎恤，以昭激勸之餘，並且下令喺北京建立祠堂祭奠，並且將事蹟交畀清史館立傳。從此，戊戌六君子嘅「亂臣賊子」名號終於得以平反昭雪。
戊辰

戊辰係六十干支入面嘅第5個。

戊辰年
戊辰年係黃曆第5年，係龍年嘅排序之一。
戊戌

戊戌係六十干支入面嘅第35個。

戊戌年
戊戌年係黃曆第35年，係狗年嘅排序之一。
戊烷

戊烷（粵拼：mou6 jyun2，Pentane）係烷烴一種，每個分子有5個碳原子同12個氫原子，化學符號C5H12。
戊寅

戊寅係六十干支入面嘅第15個。

戊寅年
戊寅年係黃曆第15年，係虎年嘅排序之一。
戊戌變法

戊戌變法，又叫百日維新、戊戌維新、維新變法，係清朝光緒二十四年間（1898年6月11號－9月21號）嘅短暫政治改革運動，變法由光緒皇帝領導，深入經濟、教育、軍事、政治及官僚制度等多個層面，希望大清走上君主立憲嘅道路。
但係，光緒皇帝主導嘅變法其後受到慈禧太后同守舊派嘅反撲，發動戊戌政變，戊戌變法經歷咗一百零三日就告終。維新派首領康有為同埋梁啟超走佬，戊戌六君子被趙舒翹下令處斬，載湉就喺中南海瀛台涵元殿、頤和園玉瀾堂交替軟禁，而支持變法嘅珍妃就失去自由，太后重新執政。變法失敗亦引發民間支持更為激烈嘅改革主張，推翻帝制，建立共和。

評價
傳統史觀多按照梁啟超編寫嘅《戊戌政變記》作為基礎，將變法失敗歸咎於保守派同慈禧太后嘅阻力，近代史學界對呢次變法雖然有好多新嘅研究成果，但係顯然未有全面性改變一般人對戊戌變法嘅歷史評價。佢失敗嘅原因議論紛紛，而其中主要原因係守舊派阻撓同埋維新派亦即係康有為等人未有睇清局面導致。
佢哋認為光緒係大清嘅掌權者，但事質上，掌權嘅係慈禧太后，而光緒只不過係個扯綫公仔，實質上無幾多權力，令到康有為等人喺行動上處處受到阻撓，而且本身佢哋亦只係位居末職，比起一啲守舊派既老前輩，佢哋嘅職位實在發揮唔到幾大用處，最終種種原因下，百日維新實行得103日就失敗告終，畫上句號。
近代史學家雷家聖指英國傳教士李提摩太同日本伊藤博文，涉嫌利用維新派官員對國際政治認識有限，假借「清英美日大合邦」之名，行奪取清國實權之實。慈禧太后知道呢個計劃後，先發動政變。
戊申

戊申係六十干支入面嘅第45個。

戊申年
戊申年係黃曆第45年，係猴年嘅排序之一。
戊辰戰爭

戊辰戰爭（日文：戊辰戦争／ぼしんせんそう Boshin sensō）係1868年1月3號（舊曆）到1869年5月18號期間，明治天皇嘅新政府同埋江戶幕府之間而打嘅一場內戰。最後，明治天皇嘅新政府大獲全勝。內戰結束之後，江戶幕府宣布落台，大日本帝國宣布成立。
山茶科

山茶科（學名：Theaceae）係雙子葉植物綱杜鵑花目嘅一個科。
山茱萸科

山茱萸科（Cornaceae）係雙子葉植物綱山茱萸目下嘅一個科，有2個屬：山茱萸屬（Cornus）、八角楓屬（Alangium）。
山脊

山脊係一排連埋嘅山，峰同峰之間連埋嘅一條長綫。就好似禽獸背脊有條突出嘅綫咁。

種類
山脊有好多種。

用途
有啲山脊比較平，通埋唔聚水，好多時都會響處有人行，行出條路，一座山行另一個。山脊可以做天然分界綫，用來分開山兩邊嘅地方。軍事上面控制到可以做防綫。
山茱萸屬

山茱萸屬（Cornus）係山茱萸目山茱萸科下嘅一個屬，有約莫60個品種。
山茱萸目

山茱萸目（粵拼：saan1 zyu1 jyu4 muk6；學名：Cornales）係被子植物門雙子葉植物綱嘅一個目。
山葉公司

山葉公司（ヤマハ株式会社，英文：Yamaha Corporation）係日本嘅一間樂器同埋音響設備製造商，明治20年（西元1887年）由日本企業家山葉寅楠（Torakusu Yamaha）成立。第二次世界大戰期間，山葉開始幫日本軍隊製造螺旋槳飛機。戰爭結束之後開始投入民生工業。
昭和30年（西元1955年）7月1號開始成立山葉發動機（ヤマハ発動機株式会社，英文：Yamaha Motor Company），主力做電單車、水上電單車、偈油、水泵同埋船尾機等等。1991年，喺日本發表第一部單門二座位跑車「OX99-11」。
山葵

山葵（日文片假名：ワサビ；日文漢字：山葵、和佐比；學名：Wasabia japonica（又稱 Cochlearia wasabi、Eutrema japonica））係一種屬於十字花科嘅植物，又叫做「山嵛菜」，為綠色植物，味道極其強烈。佢嘅辛辣同辣椒唔同，辣椒嘅辣味刺激條脷，而山葵嘅辣味係刺激鼻竇。山葵常見於日本山谷河流旁邊，其他品種包括 W. koreana 同 W. tetsuigi；市面上普遍出售嘅兩種山葵係 W. japonica Duruma 同 W. japonica Mazuma，但山葵重有好多唔同品種。

名
日文「山葵」兩字同「ワサビ」嘅發音並唔對應，為日語別字一例；「山葵」原指種喺幽暗山上，葉似錦葵科植物嘅葉嘅植物。日文漢字名「和佐比」喺918年首次出現於《本草和名》中，但純為發音用字。
亦有啲人叫山葵做日本芥辣或青芥辣，但其實同由芥菜種子生產嘅芥辣無關。

食用
山葵通常係要佢嘅根。山葵根要磨到細泥狀先至用得。山葵糊整好後要封好，唔好畀氣味揮發；因為咁，壽司師傅整壽司嗰陣會將山葵放響魚同飯之間。
山葵葉係食得嘅，亦都有山葵根嘅辣味。山葵葉用鹽醋醬汁醃過夜，就可製成山葵沙律，又可以用豉油開水煮，用嚟送飯、送酒嘅小菜或卷壽司嘅材料，甚至可以蘸澱粉漿炸做天婦羅。
喺市面賣嘅所謂「山葵」，產品有糊狀，有粉狀。糊狀嘅山葵通常用牙膏筒狀嘅管裝住。粉狀嘅產品有袋裝同罐裝產品，可以用水開成糊。但呢啲產品大部分係用類似蘿蔔嘅十字花科植物辣根（Armoracia rusticana）同綠色食用色素生產嘅仿製品。部分日本生產嘅糊狀產品含有真正山葵，喺包裝上有字樣加以區別，「本わさび使用」（用真正山葵）係含有50%或以上山葵，「本わさび入り」（加入真正山葵）係含有50%以下嘅產品。但真正山葵實際上以葉同莖為主。真正嘅山葵根有一定嘅甜味，同呢啲代用品嘅味道唔同，但係乾咗之後，味道同香辣味就會唔見咗，因為咁，真正嘅山葵係唔啱加工做粉狀產品。喺美國或中國幾乎所有壽司店，同日本大部分壽司店，都用仿製山葵，因為真正嘅山葵非常昂貴。

用途
山葵糊睇嚟好似美國或墨西哥好興嘅牛油果醬。俾人整蠱或者唔熟日本料理嘅人，有時會一次食好多山葵，好彩山葵嘅辣味感無辣椒嘅辣味感咁長。山葵可以放響豆腐上面食，或者同凍蕎麥麵一齊食。小量嘅山葵啱搽壽司或者魚生。好多時啲人會將山葵同豉油撈埋，先至蘸響食物上面；但係山葵嘅味道喺水度會好快溶晒，食山葵最好嘅方法係響嘢食蘸咗醬油後，再搽山葵，同埋唔好將山葵同醬油撈埋。

化學
山葵嘅獨特味道係由異硫氰酸鹽而來嘅，包括：
6-甲基硫己基異硫氰酸鹽
7-甲基硫庚基異硫氰酸鹽
8-甲基硫辛基異硫氰酸鹽
研究發現異硫氰酸鹽可以抑制微生物生長。咁就可以解釋點解變壞嘅海鮮通常夾埋山葵一齊食。之但係，如果對海鮮嘅品質有懷疑，無論係夾唔夾山葵都唔應該食。山葵係醫唔到食物中毒。

栽培
因為可以大型栽培山葵嘅地方唔係好多，家下大部分加工「山葵」其實只係染成綠色嘅歐洲辣根（Armoracia rusticana）末，或者係辣根末加上山葵末製成。喺日本，栽培山葵嘅地方有：
靜岡縣
長野縣
島根縣
山梨縣
岩手縣
人工栽培山葵嘅地方北至北海道，南至九州。真正山葵嘅需求非常大，日本要響呢幾度地方大量入貨：
臺灣嘉義縣阿里山鄉
美國俄勒岡州
中國大陸
紐西蘭
種山葵要雞屎呢類肥料同埋長期流動嘅水，如果唔管嘅話，就會嚴重污染河流。而且山葵對於地力嘅消耗係相當大嘅。

準備方法
山葵通常用金屬製嘅卸鐵來研，但有人鍾意用傳統工具，例如一面光滑一面粗糙嘅乾鯊魚皮；亦有人親手製出有齒嘅磨來準備山葵。不過新鮮嘅山葵相當昂貴，好多餐館都寧願用粉末狀嘅代替品。
山腳

山腳，山嘅下邊，相對於平地或者海，山由此慢慢升高。山腳突出啲叫山嘴。
山葉發動機

山葉發動機（日文：ヤマハ発動機株式会社；英文：Yamaha Motor Company）係昭和30年（西元1955年）7月1號響日本成立嘅一間車廠，主力做電單車、水上電單車、快艇、偈油、水泵同埋船尾機。1991年，日本第一部單門二座位跑車「OX99-11」開始發表。
張弓發

張弓發，香港親中派政治人，曾經參與2023年香港區議會選舉。
張建宗

張建宗，GBM，GBS，JP（粵拼：zoeng1 gin3 zung1，Matthew Cheung，1950年11月20號—），係香港政府前官員同公務員，效力近50年，曾經擔任勞工及福利局局長10年同政務司司長4年幾。

簡歷
張建宗祖籍廣東惠州，喺1972年7月加入政府新聞主任職系，1979年9月轉職政務職系。佢喺多個政府部門做過嘢，包括前財政科、前民政署、前政務總署、前總督府、前工業署、前貿易署、前財政司辦公室、司法機構同埋中央政策組。
張建宗做過嘅重要職位包括：
副教育統籌司（香港主權移交後改稱教育統籌局副局長）：1996年3月至1999年1月
勞工處處長：1999年1月至2000年6月
教育署署長：2000年6月至2002年6月
經濟發展及勞工局常任秘書長（勞工）（後兼任勞工處處長）：2002年7月至2007年3月
張建宗喺2007年3月到咗退休年齡，工會中人希望佢留任發展及勞工局常任秘書長（勞工），而香港工會聯合會立法會議員陳婉嫻更喺答問大會質詢曾蔭權，希望令張建宗留任，不過張建宗都係如期退休。但喺2007年6月，佢就出現喺候任勞工及福利局局長名單入面。
喺張建宗做咗勞工及福利局局長差唔多十年之後，2017年1月16號獲時任行政長官梁振英任命做政務司司長，接替辭職參選行政長官嘅林鄭月娥。張建宗發表就任聲明。林鄭月娥當選後，張建宗繼續留任林鄭月娥政府嘅政務司司長。
2021年6月23號，國務院根據行政長官林鄭月娥嘅提名同建議免去司長職務，同月25號公佈同生效，由保安局原局長李家超接任。張建宗發表離任聲明。佢卸任之後，喺香港大學社會科學學院做客席教授。

爭議言論
2019年10月17號，張建宗回應七二一元朗襲擊指大家要向前走，希望唔好再糾纏喺721事件，盡早回復平靜，隨即受到警隊批評。有部份差人（散仔會）發表聯署話張建宗唔代表佢。
2020年7月尾，當政府勒令全港食肆禁止堂食7日，畀記者問到禁堂食後，戶外工作人士點樣食飯時，佢以「如果你有寫字樓嘅，寫字樓食吖，依家好多同事都係買飯盒返寫字樓食飯；你話郊野公園得唔得呢？嗰啲我哋無限制佢。」同時亦呼籲市民避免造成環境污染。民主黨胡志偉響應呼籲，到飛鵝山用膳。佢批評張建宗嘅建議離地。另外，亦有市民認為港府無考慮到戶外工作人士嘅感受。
張彤

張彤（簡化字：张彤，1978年10月27號—）係中國大陸女演員，新疆烏魯木齊人，中央戲劇學院表演系1996年級本科畢業。
2014年，張彤出演湖南衛視電視劇《武媚娘傳奇》，飾演殷德妃。
張建相

張建相（韓文：장건상，1882年12月19號—1974年5月14號）係韓國獨立運動政治人，喺慶尚北道出世。
張建珍

張建珍（粵拼：zoeng1 gin3 zan1），係中國女歌手、蘇州市吳中區評彈團國家一級演員。佢喺蘇州評彈學校畢業。

經歷
2020年，佢攞到第十一屆中國曲藝牡丹獎嘅表演獎。
彩虹曲苑

彩虹曲苑（粵拼：coi2 hung4 kuk1 jyun2）係中國廣東廣州嘅戲院，1958年起好，位置喺荔灣區西華路120號（西華路同荔灣路嘅交界東南角）。佢亦係廣州嘅老牌戲院之一。

史
影院喺1958年起好，初期嗌過彩虹影劇場，但嗰時得1162個座位兼好多時有粵劇辦。直到1992年11月拆除重建重喺1995年12月起好兼轉型做娛樂性質機構，期間亦改名做彩虹娛樂城。1998年由廣州市文化局同演出公司、廣東音樂曲藝團一齊傾過，喺呢間娛樂城開搞廣東音樂曲藝，重喺1999年3月搞咗彩虹曲苑出嚟。期間呢間戲院一直播過好多電影同搞過一系列娛樂業務，直到2009年底，廣州市人民政府為咗保護當地粵劇文化，重出咗成千萬文人民幣資金去改造呢間嘢，期間先將電影院停業，再將娛樂城趕走，但工程喺就快開辦2010年亞運嗰時都重未完工，直到2011年4月底先至起好嗮。同年5月1號重新開業後改名做彩虹曲苑重轉型做純戲劇業務。
彩虹站第三條路軌傳說

彩虹站第三條路軌傳說，係指位於港鐵彩虹站，中間第三條路軌被保留、荒廢，甚至話可以直通鬼門關嘅傳說。

傳說內容
1980年代，彩虹站首次通車時曾經出現意外。平日只需要四分鐘嘅路程，但下一站職員遲遲未見列車埋站，開出後嘅列車更加失去聯絡。一個站之間，系統失靈，只係傳出詭異嘅沙沙聲。之後列車終於到站，但車長就臉無血色，唔肯講發生乜事。車上所有人受驚過度送院，之後更有傳有工作人員離奇死亡。之後，就開始傳出路軌通往鬼門關嘅傳聞，當時有人更指地鐵曾請經道士到彩虹站調查，最後為咗安撫人心，地鐵決定多開一條路軌，自此以後地鐵就沒再用嗰條路軌。

關於傳說真確性
地鐵曾經解釋，被指鬧鬼嘅中間月台路軌，其實係通往九龍灣車廠。港鐵亦曾經喺2016年10月上載喺車頭拍攝嘅片段，展示列車其實只是通往九龍灣車廠。亦有另一個講法，話係70年代政府本來計劃再擴展東九龍線，由鑽石山至上環，不過由於最後計劃被擱置，所以多出來嘅第三條路軌而家只係用作調配列車，而唔係接載乘客。YouTuber Professor PowPow（中文：Professor PowPow）亦曾經查證，指出中間路軌係用嚟配合九龍灣車廠，路軌到依家都偶然會被使用。
彩虹站

彩虹站（英文：Choi Hung Station）係香港一車站，喺港鐵觀塘綫上。佢特色一層四月台，站有三軌道，四月臺，並排而行。外側兩軌道觀塘線來回，而中間軌道，通去九龍灣嘅港鐵車廠。觀塘線尾班車到達後，會用作落客，然後返九龍灣車廠。

彩虹站中央路軌
睇埋：彩虹站第三條路軌傳說
彩虹站同鑽石山站一樣，基於東九龍綫 (舊)喺鑽石山站要有路軌直接前往九龍灣車廠，故此喺彩虹站設計上特別加設中央路軌，以便東九龍綫列車供應暢順，同時唔影響觀塘綫運作。
由於中央路軌係為九龍灣車廠直接前往鑽石山站而設，因此由九龍灣站唔可以直接駛入中央路軌。另外，彩虹站中央路軌一早已經直接連接咗鑽石山站嘅中央路軌（即係依家觀塘綫往黃埔方向嘅路軌），所以九龍灣車廠嘅列車可以即時供應東九龍綫延伸至慈雲山嘅客量。
觀塘綫列車往油麻地方向由九龍灣站開出只可以駛入本站4號月台，而由九龍灣車廠開出就能夠駛入本站3號月台或4號月台；但觀塘綫列車往調景嶺方向可以駛入本站1號月台後往九龍灣站或2號月台後往九龍灣站或九龍灣車廠。由於彩虹站月台經過特別設計，所以月台比其他車站窄，只能夠容納一條單向扶手電梯。
彩虹站月台比正常的月台島闊度為窄
彩虹站月台大堂
從2號月台遠看4號月台
彩虹站內藝術品《陶醉的芭蕾舞者》

出入口
現時，彩虹站通風口上蓋係商場匯八坊、住宅清水灣道8號、彩虹泊車轉乘公眾停車場及坪石公共運輸交匯處，地庫設有A3出口連接彩虹站。
A - 坪石邨
A1 - 巴士總站、清水灣道、坪石天主教小學、坪石遊樂場、聖公會聖約翰小學、五邑甄球學校
設有失明人士引導徑往返地面
A2 - 基督教勵行會、香港浸會大學視覺藝術院、國際社會服務社、香港青年協會、啟業邨、觀塘道、坪石邨、麗晶花園、啟晴邨、聖若瑟英文小學
設有失明人士引導徑往返地面
A3 - 坪石公共運輸交匯處、匯八坊、清水灣道8號、彩虹泊車轉乘公眾停車場
設有失明人士引導徑往返地面
B - 牛池灣文娛中心
清水灣道北、彩雲邨、彩雲聖若瑟小學、消防局、牛池灣市政大廈、牛池灣文娛中心、牛池灣街市
C - 彩虹邨
C1 - 牛池灣文娛中心、牛池灣消防局、龍翔道
C2 - 威豪花園、佛教孔仙洲紀念中學、東九龍分科診所、怡發花園、專線小巴站（往西貢）、斧山道游泳池、斧山道運動場、龍翔道、牛池灣消防宿舍
設有斜道往返地面
C3 - 彩虹邨、彩坪閱覽室、香港儲蓄互助社協會、香港聾人協進會
C4 - 明愛資訊科技中心、彩虹邨、彩虹邨天主教英文中學、中華基督教會基華小學、撒瑪利亞防止自殺會、聖公會靜山小學、聖公會聖本德中學、聖公會日修小學
設有斜道往返地面

利用狀況
清水灣道8號
彩虹站附近有多個公共屋邨，並有多間中小學，因此人流一直穩定。另外來往西貢及清水灣嘅公共交通好似巴士、小巴等，都以彩虹站做總站或經呢個站，故此有唔少西貢居民，或假日去清水灣遊覽嘅市民，都會喺呢個站落車轉其他公共交通。亦有香港科技大學公共交通經彩虹站，故此喺返學放學時間，好多科技大學師生會取道彩虹站轉巴士或小巴往返科技大學。另外，四順區居民亦會喺彩虹站，轉由彩虹站開出嘅專線小巴往四順區。
另外，由於本站接近九龍灣車廠，每當繁忙時間之後，部份觀塘綫列車喺本站中央路軌嘅2號月台清客後，會停止服務返車廠。

歷史
彩虹站於1979年10月1號隨修正早期系統通車而啟用，而車站總承建商保華建築有限公司。

加建A3出口
1990年代末期，香港政府發現由於過多巴士同小巴線用坪石公共運輸交匯處接駁地鐵，故此批出土地畀前地鐵公司發展公共運輸交匯處、泊車轉乘停車場、商場同住宅。項目於2006年完成，同年2月尾，連接地面交匯處同車站嘅A3出口啟用。
彩虹站A3出口（2014年2月）
彩虹橋

彩虹橋 (廣州)：古橋之一，喺廣東廣州荔灣區。
彩虹橋 (佛山)：建築之一，喺廣東佛山順德區。
彩虹橋 (深圳)，現代化橋樑之一，喺廣東深圳寶安區。
彩虹橋 (上饒)：現代化橋樑之一，喺江西上饒婺源縣。
彩虹橋 (天津)：喺天津濱海新區。
江灣大橋 (吉林)：現代化橋樑之一，喺吉林省吉林市，又嗌彩虹橋。

中華民國
彩虹橋 (臺北)，現代化橋樑之一，喺臺北。

日本
彩虹大橋：喺日本關東地區東京。

美國
彩虹橋 (德州)（英文：Rainbow Bridge (Texas)）：喺美國德州東南邊。
彩虹橋 (堪薩斯州)（英文：Rainbow Bridge (Kansas)）：喺美國堪薩斯州畢斯達温泉（英文：Baxter Springs, Kansas）。

英國
彩虹橋 (牛津)（英文：Rainbow Bridge, Oxford）：喺美國德州東南邊。

邊境
彩虹橋 (尼亞加拉)：喺美國同加拿大邊境，近尼亞加拉瀑布。

其它
彩虹橋 (北歐神話)：北歐神話入面講嘅彩虹橋。
香港電視劇《下一站彩虹》嘅原名
香港嘅一間寵物善終機構
彩虹糖

彩虹糖（Skittles）係美國瑪氏食品嘅箭牌出產嘅生果味糖牌子，外型似衫鈕，有好多唔同顏色。
彩虹旗

彩虹旗個設計前後改過兩次，不過幾個版本嘅基本樣式都係咁上下。支旗望落就好似彩虹噉，由好幾條唔同顔色嘅橫間組成，象徵住人類多元嘅性傾向同性別認同光譜:2:00。1978年嘅初版彩虹旗有八隻色——由上而下分別係艷粉色同彩虹嘅紅橙黃綠青藍紫。呢八隻色對應住生活入面嘅八個元素，包括性愛、生命、療癒、太陽、自然、魔力、平靜同精神:2:30。後嚟嘅版本因為總總原因，改走咗艷粉同青綠色，變成今時今日最常見嘅經典六色彩虹旗。
初版彩虹旗嗰八隻色象徵嘅意思
島村毅

島村毅（1985年8月10號—）係日本足球員，司職後衞，效力湘南比馬。
島根縣

島根縣係日本本州嘅一個縣，喺日本西部，屬於農業地區。據日本古籍《古事記》，島根縣係日本文化發源地之一。
島津貴子

島津貴子（日文：しまづ たかこ，1939年3月2號—）係日本舊皇族，昭和天皇同香淳皇后嘅細女，老公係島津久永。響未皇籍脫離之前，尊稱清宮貴子內親王。
島村拓弥

島村拓弥（1999年3月6號—）係日本足球員，打中場位置，效力FC岐阜。
島牧郡

島牧郡係日本北海道後志支廳嘅一個自治郡，轄下有1村。
島牧村
島津冴子

島津冴子 ，係日本嘅一個女藝人同埋配音員。
島津虎史

島津虎史（1978年8月20號—）係日本足球員，司職守門員，效力過Baunatal，甲府風林，德島漩渦，千葉JEF聯，及盛岡仙鶴。
掌中廣視

掌中廣視（粵拼：zoeng5 zung1 gwong2 si6）係廣州廣播電視台嘅新聞客戶端，2013年8月28號發佈。入面主要係廣州廣播電視台播報包括廣州早晨、午間新聞、廣視新聞、今日報道、夜間新聞、新聞日日睇、直播廣州、城市話題啲節目為主。
軟件喺2014年8月22號之前嗌過廣視新聞手機客戶端。
掌上明珠

《掌上明珠》（英文：Sisters Of Pearl），係香港無綫電視製作嘅懷舊電視劇，由宣萱、商天娥、林保怡、陶大宇、滕麗名、陳美詩、陳山聰同曾偉權領銜主演，監製林志華。故仔用1960年代香港做背景，用爭家產做主題。
掌心

掌心雷：手槍一種。
掌心 (歌曲)：臺灣男子團體無印良品所演唱嘅同名國語歌曲。
手掌心 (歌曲)：中國大陸女歌手丁噹所演唱嘅同名國語歌曲。
掌骨

掌骨（粵拼：zoeng2 gwat1，Metacarpal bones）係人體手掌嘅骨，喺手指同腕骨之間，分咗做五嚿。
掌相

掌相，又叫睇掌，係用手板（掌）睇相占卜，呢種占卜嘅理論係手板嘅形態同上面嘅紋理會預示一個人嘅命運。
掌心雷

掌心雷係一類迷你手槍，設計唔同左輪手槍、半自動或者自動式手槍，1825年開始出現。皆因把槍細把到可以收入手掌掌心，所以粵語叫掌心雷。
接吻樂團

接吻樂團（KISS）係美國一隊搖滾樂隊，1973年喺紐約成立。
接火棒

接火棒，係香港股市嘅潮語，指股票價錢喺短時間之內突然上升，投資者趕住去高價買入呢啲股票，結果股價無耐就好快咁跌，即刻搞到賬面上蝕錢。「火棒」就係形容當時非常高價嘅股票(可能係超越公司現實嘅股價)，接嚟就損手爛腳。
接生婆

接生婆、執媽，幫大肚婆接生嘅人。現今做依類工作叫助產士，有法定地位，以別於傳統接生婆。有啲地方助產士要係護士，但多數分開兩種職業。古時叫穏婆。由於見到女人私處，好多時都係女人做。
接合藻綱

接合藻綱（學名：Zygnematophyceae）係車軸藻門嘅一個綱，下分雙星藻目。
接招吧！製作人

《接招吧！製作人》係一部以音樂製作人為主題嘅台灣電視劇，設定喺千禧年，由楊祐寧、9m88、馬念先、陳昊森擔任主演，故仔講述當時新類型音樂崛起，同當時嘅流行音樂產生新舊曲風碰撞嘅故仔。
另外，許志安亦有參與呢套劇嘅演出，而呢套劇亦被某啲媒體視為係佢經歷安心偷食事件後嘅復工之作，因而得到一啲關注。
接種

接種係指將疫苗打入人或者動物身體裡面嘅技術，令到佢哋得到抵抗同疫苗相似病原嘅免疫力，然後借免疫系統對外來物嘅辨認，整適合嘅抗體，咁就可以令到佢哋增強抵抗疫苗嗰種病嘅抵抗能力。而家最常見嘅接種方法係打針，但亦都有疫苗係吞落肚嘅。而最早嘅接種就係種牛痘。
後藤邑子

後藤邑子，係日本嘅一個女藝人同埋配音員。
後貝加爾站

，又譯外貝加爾站（俄文：Забайкальск，拉丁轉寫：Zabaykal'sk，國際音標：/zəbɐjˈkɑlʲsk/），係屬西伯利亞鐵路嘅車站，位於俄羅斯後貝加爾邊疆區後貝加爾縣（俄文：Забайкальский район）嘅市鎮後貝加爾，有他斯契─後貝加爾支綫經過。
後貝加爾站係鋪東淸鐵路時起嘅，最初有中文名，叫做十八里小站，意思係離滿洲里站有十八華里嘅細站。而家由俄羅斯鐵路後貝加爾鐵路局管轄。呢個站係西伯利亞鐵路同中國嘅邊境站，俄國列車會喺呢度換軌，再駛入中國境內。
後藤靱雄

後藤靱雄（—1976年）係大日本帝國足球員，司職後衞，曾經喺1930～1934年間爲日本足球代表隊出場4次，重參加過1930年同1934年遠東運動會。
後藤麻衣

後藤麻衣，係日本嘅一個女藝人同埋配音員。
後設認知

後設認知（粵音：hau6 cit3 jing6 zi1 | 英文：metacognition，意思係「喺認知之上」噉解）指「諗吓點樣諗嘢」同「知道點樣知嘢」，涉及一個認知系統處理有關「自己嘅認知功能係點運作」嘅訊息，產生描述認知過程嘅知識。靠住後設認知嘅能力，一個認知系統甚至可以諗一啲策略出嚟，幫自己更加有效噉樣去做其他嘅認知功能。
好似記憶術就係人類後設認知嘅一個常見例子，指一個人自創同運用一啲幫助記嘢嘅技巧嚟增強自己嘅記憶（用記憶術表示嗰個人一定要了解到自己有記憶呢種認知功能），簡單嘅例子有喺腦海入面將一段電話號碼斬做幾橛，等成段號碼容易記啲。
後蜀

後蜀（粵拼：hau6 suk6），係五代十國其中一國，934年由孟知祥立國，965年由孟昶亡國。
後衞

呢篇後衞係同足球有啦掕嘅楔位文章，重未搞掂嘅。麻煩你幫手補充佢嘅內容。
後藤裕司

後藤裕司（1985年8月20號—）係日本足球員，司職中場，效力過橫濱水手，及FC岐阜。
後藤雅明

後藤雅明（1994年5月24號—）係日本足球員，打守門員位置，效力金澤薩維根。
建業街遊樂場

建業街遊樂場（英文：Kin Yip Street Playground）係香港一公園同遊樂場，喺元朗建業街，另一邊係建業徑，行政上歸元朗區。設施有排球場同籃球場。
建構子

喺建基於類別嘅物件導向編程裏面，建構子（英文：constructor）係指用嚟幫個類別建立物件嘅子程序。
建志補羅

建志補羅（粵拼：gin3 zi3 bou2 lo4，泰米爾文：காஞ்சிபுரம்，英文：Kanchipuram），係喺印度淡米爾納德邦嘅城市，舊時嗰陣係帕拉華王朝嘅首都，亦係梵文研究嘅重要中心之一。《大慈恩寺三藏法寺傳》卷四記載，唐三藏都有去過呢笪地方。
建文

建文係大明皇帝朱允炆嘅年號，相當於公元1399年到1402年，前後總共4年。
建成環境

建成環境（built environment / built world）喺工程學同社科上係指俾人類進行各種活動（日常生活等）嘅人造環境，包括建築物同城市等。
建構

喺哲學上，建構（英文：construct）係指一件「理想化嘅物體」。一嚿建構原則上淨係存在喺思考者嘅心靈裏面，但可能會做到準確噉描述某啲現實世界嘅物體。
例如好似圓形等嘅幾何形狀噉，並唔存在喺現實世界，但就能夠大致上噉描述好多現實世界嘅物體。
心理聲學

心理聲學（英文：psychoacoustics）係心理物理學嘅其中一個子領域，專門研究聲嘅物理性質會點樣影響一個人對嗰吓聲嘅感知體驗。
心理追兇 Mind Hunter

《心理追兇 Mind Hunter》（英文：My Dearly Sinful Mind），係香港無綫電視製作嘅時裝電視劇，由馬國明、蔡思貝、楊明、敖嘉年同王君馨領銜主演，監製王偉仁。故仔背景係講臨床心理學家同反社會人格障礙患者。
心理測驗

心理測驗（粵拼：sam1 lei5 caak1 jim6；英文：psychological testing）喺最嚴格嘅心理學研究上係指一啲可以用嚟量度心理特性嘅工具。心理測量學上嘅心理測驗會俾心理學家用嚴謹嘅方法評定佢哋嘅信度（reliability）同效度（validity），覺得掂先可以用。

設計流程
睇埋：心理測量學
設計一個心理測驗嘅基本步驟如下：
定義要量度嘅建構（construct；指一柞頗此之間相關嘅行為，例如「答啱數學問題」同「答啱語言問題」都係智能嘅體現），然後基於已知嘅理論，諗吓呢個建構可以點樣量度；一般心理學同社科上都會係俾一柞題目受試者答。
實際攞數據－搵班受試者返嚟，要佢哋答個測驗嘅問題；攞到數據之後就做因素分析同計卡隆巴系數（睇上面），睇吓受試者喺啲題目上嘅得分係咪真係好似預想中嘅噉；即係例如整一個智商測試（量度智能嘅心理測驗），攞完數據之後做因素分析，睇吓啲得分係咪真係成預想中「測試邏輯能力嘅題目分數成一個因素、測試語言能力嘅題目分數成一個因素...」噉嘅因素結構。
按照呢啲統計分析嘅結果，執靚個測驗佢，例如如果有某啲題目唔靚、統計分析發現佢唔能夠被歸做任何一個因素，噉就將條題目由個測驗嗰度攞走。
用各種方法評估個測驗嘅信度同效度（睇下面）。
如果個測驗達標（卡隆巴系數夠靚，而且過到嗮其他信度同效度測試... 等等），噉就攞去發表。
心理語言學

心理語言學（英文：psycholinguistics）係指研究語言相關嘅心理過程嘅一個領域。
心理變態

心理變態呢個日常粵文詞語喺嚴格嘅心理學用語上冇直接對應。不過有可能係指：
任何心理上嘅異常。可以睇異常心理學（abnormal psychology）。
心理病態（psychopathy），指一個人缺乏同理心等某啲正常人有嘅情緒，呢啲人好多時會因而做出反社會行為。
性偏離（paraphilia）有時會俾人嗌做「性變態」。性偏離指一個人對一啲「唔會引起正常人性慾嘅嘢」有性興奮反應，可以包括一啲犯法嘅性癖好（例如係戀童癖），又包括一啲冇乜害、但好多人都覺得令佢哋感到厭惡嘅性癖好（例如 BDSM）。
心理生理學

心理生理學（psychophysiology）係指靠生理方法嚟研究心理過程嘅心理學領域。
心理賬戶

心理賬戶（mental accounting）係行為金融學上嘅一個概念，指人類會以某啲方式喺個腦入面評估自己手上有嘅資源量，並且以呢個估計嘅數值作出金融上嘅決策。
彭穎生

彭穎生，香港親中派人士。

經歷
2009年，他獲邀成為寧夏回族自治區青聯委員，一年後晉升為常委。2015年當選為全國青聯委員，2016年當選廣州番禺區政協委員。
彭紀諺

彭紀諺（Desmond Pang，1983年4月16號—）係香港無綫電視前男藝員。佢喺香港出世，12歲跟屋企移民加拿大多倫多，2006年喺滑鐵盧大學數學系畢業，2008年以歌手身份喺香港出道，2013年加入無綫電視，讀第27期藝員訓練班，之後主要拍電視劇，2019年6月離開無綫電視並喺10月返多倫多。
彭福公園

彭福公園（英文：Penfold Park）係香港一公園，喺何東樓以東，近城門河，沙田馬場之內，行政上歸沙田區。公園歸香港賽馬會管。公園1979年落成，以1972年到1979年任賽馬會經理嘅彭福命名。
彭福公園1972年5月開張，當時叫場內公園（Infield Park）。1979年9月改名彭福公園，以誌彭福嘅成就，園中種樹以彰成就。
彭祖

彭祖，彭姓，名翦，又稱籛鏗，中國神話中嘅長壽仙人，傳說中係南極仙翁嘅轉世化身，並以享壽八百幾歲著稱。

簡介
彭祖，顓頊嘅玄孫，阿爸陸終係吳回嘅大仔，阿媽係鬼方首領個妹女嬇，因擅長烹飪野雞湯，受帝堯嘅賞識，受封於大彭，是為大彭氏國（今江蘇徐州），又稱彭鏗，傳說中係彭姓嘅祖先。自堯帝起，歷夏、商朝，商代時為守藏史，官拜賢大夫，周代時擔任柱下史；娶妻四十九，生子五十四。傳說活咗八百年，係一位長壽之神。《神仙傳（晉葛洪撰寫）形容佢：「殷末已七百六十七歲，而不衰老。少好恬靜，不卹世務，不營名譽，不飾車服，唯以養生活身為事。」佢嘅養生之道被後人整理成為《彭祖養性經》、《彭祖攝生養性論》傳世。
彭祖喺歷史上影響好大。孔子對佢推崇備至；莊子、荀子、呂不韋等先秦思想家都有關於彭祖嘅言論；《史記》等史書亦有關於佢嘅記載；道家更將彭祖奉為先驅同奠基人之一，好多道家典籍保存住彭祖養生遺論。晉代醫學家葛洪撰寫嘅《神仙傳》中重特別為彭祖立傳，當時嘅君王派人向佢求道，佢只係話：「吾遺腹而生，三歲而失母，遭犬戎之亂，流離西域，百有餘年。加以少枯，失四十九妻，喪五十四子，數遭憂患，同氣折傷，榮衛焦枯，恐不度世。所聞淺薄，不足宣傳。」晚年定居犍為郡武謀（今四川彭山縣東），病故後葬於此，碑撰「商大賢墓」，今四川彭山縣東冇幾遠嘅地方有彭祖祠。一說錢鏐曾修建過彭祖墓、彭祖廟等。葛洪喺《抱朴子》一書認為八百歲係彭祖出走時嘅年齡，得道成仙。又《釋滯篇》裏說彭祖為大夫八百年，然後西適流沙。
先秦時期，彭祖係人心中係一位仙人。到咗西漢，劉向《列仙傳》將彭祖列入仙界，並稱為列仙，彭祖逐漸成為神話中嘅人物。
唐朝人楊炯有《庭菊賦》：「降文皇之命，修彭祖之術，保性同神，此焉終吉。」《太平廣記》寫佢：「遺腹而生，三歲而失母，遇犬戎之亂，流離西域，百有餘年。加以少枯，喪四十九妻，失五十四子，數遭憂患，同氣折傷。」「傳言千歲，色如童子，步行日過五百里，能終歲不食，亦能一日九食。」

「彭祖」非指一人說
由於今日嘅人唔信人可以生存八百年，所以嘗試提出其他解釋。據《史記•楚世家》載：「彭祖氏，殷之時嘗為侯伯，殷之末世滅彭祖氏。」由於「氏」喺上古多用作宗族嘅稱號，因此有人推測「彭祖」實際上係以其命名嘅一氏族。《史記》並記載咗一個彭姓氏族被封國於大彭等地。清人孔廣森喺注《列子•力命篇》「彭祖之智不出堯舜之上而壽八百」之句時說：「彭祖者，彭姓之祖也。彭姓諸國：大彭、豕韋、諸稽。大彭歷事虞夏，於商為伯，武丁之世滅之，故曰彭祖八百歲，謂彭國八百年而亡，非實籛不死也。」就明確說明咗呢種情況。所谓彭祖年长八百係指大彭氏国存在嘅年限。[未記出處或冇根據]
彭福

彭福 (英國陸軍將領)，英國將軍，前英皇御准香港賽馬會總經理。
彭維彭域高斯基

彭維彭域高斯基（粵拼：paang4 wai4 paang4 wik6 gou1 si1 gei1，波蘭文：Paweł Aleksander Pawlikowski，1957年9月15號—）係個波蘭電影導演，出名作品有《冷戰戀曲》。

出世同婚姻
佢喺1957年9月15號喺波蘭出世，喺2007年同瑪高莎貝娜拉埋天窗。
彭維納

彭維納，花名彭彭，係廣東傳媒人。

職業生涯
2009年，彭經南方經視talk show節目《馬後炮》主持人馬志海推薦，到南方電視台主持南方衛視新出嘅新聞評論節目《今日最新聞》。彭講嘢幽默耿直，經常以率直、強硬及詼諧嘅語言評論時事。
除咗主持《今日最新聞》，彭仲主持過香港網絡電台d100嘅節目。
2020年3月28號，彭宣布辭職，4月1號起離開廣東廣播電視台。
攻·元2077

《攻·元2077》（Oblivion）係一部2013年嘅美國末日幻想科幻動作電影，由Joseph Kosinski（英文：Joseph Kosinski）做導演同監製，改編Joseph Kosinski無出版過嘅同名漫畫小說，向1970年代嘅科幻片致敬。主演係湯告魯斯，配角有奧嘉古莉寧高、Andrea Riseborough（英文：Andrea Riseborough）、摩根費曼、尼古拉高斯達華竇。
改革開放四十年

《改革開放四十年》（英文：40 Years Of Reforms）係香港電視廣播有限公司嘅時事節目，由新聞部製作，2018年9月29號開始香港時間逢禮拜日19:00到19:30喺翡翠台播。内容係回顧中華人民共和國政權改革開放四十年嘅情況。
攻擊型擬態

攻擊型擬態（粵音：gung1 gik1 jing4 ji5 taai3；英文：aggressive mimicry）係指捕食者扮到好似無害嘅生物噉，藉此引佢哋啲獵物放鬆戒備，例子可以睇蘭花螳螂。
攻擊機

美國A-10「雷霆二型」攻擊機係美國空軍嘅主力攻擊機。
俄羅斯蘇－34係其中一種可以同時擔任戰鬥機同攻擊機嘅角色嘅多用途戰機。
攻擊機，又叫做「強擊機」，係軍用飛機嘅一種，主要嘅作戰任務係由空中攻擊敵方嘅地面或水面目標。
現時好多多用途戰機都可以同時擔任戰鬥機同攻擊機嘅角色，但係專門嘅攻擊機依然係好多空軍不可或缺嘅組成部份。
攻城武器

攻城武器（英文：siege engine）係武器一種，指啲專門攞嚟破壞敵人嘅防禦工事嘅武器，例如攻城鎚就係一種出名嘅攻城武器，主要用途就係用個鎚衝擊股力嚟夾硬撞開敵人嘅城門。
攻城武器通常破壞力勁但機動性好低，要成班士兵一齊捧先捧得郁，有啲攻城武器甚至根本唔郁得，起喺一笪位置向敵人作出長距離攻擊，例如投石機就好多時都係起喺度唔郁嘅。
攻城鎚

攻城鎚（英文：Battering ram），又可以叫衝車，係一種古代攻城器械，主要目的係破開要塞嘅城牆或者城門。最原始嘅攻城鎚就係幾個人抬住一條好重嘅木向前衝。攻城鎚攻擊力取決於兩個因素，一係條木嘅重量，二係佢嘅速度（夾埋嚟講其實就係木嘅動量）。
攻擊性

攻擊性（英文：Aggression）喺動物行為學同社會學上係指一隻動物個體對第啲個體造成傷害嘅行為。攻擊性可以係直接同物理性嘅，例如係「一拳打爆對方塊面」噉；另一方面，攻擊性又可以係間接同心理性嘅，例如係「喺對方背後中傷佢，搞到身邊嘅人誤會佢並且幫手攻擊佢」。
攻擊模型

攻擊模型（英文：attack model）係密碼學上常用於密碼分析嘅一個概念。指嘗試破解密碼嘅人喺乜嘢情況下破解密文碼同密文。
攻、受、唔分

喺基佬文化嘅男男性交入面，攻（1、Top）、受（0、Bottom）同唔分（0.5、10、Versatile）都係用嚟描述性交嘅位置，特別係男男性交嘅肛交中。「1」代表肛交行為入面嘅主動者，形狀似陰莖；「0」代表肛交行為入面嘅被動者，形狀似肛門。0.5、10就係插人哋又得，畀人插又得。
攻城戰

攻城戰係指對城市、城堡或要塞進攻嘅戰鬥模式。戰局模式可以另外分做巷戰同包圍戰，目的可以係攞返建築、資源、戰略要地或者打退敵人。通常攻城戰係喺搞唔掂嘅底情況下先要打嘅戰爭，因為往往都要賠上好大嘅代價先可以達成目標。進攻方需要大量嘅攻城武器（好似投石機、衝車同弩炮等）同大量嘅傷亡，先可以入到城門，打巷戰。直到火藥同火砲嘅發明，打入城堡已經容易好多，佢嘅防禦角色慢慢畀要塞取而代之。
徐冬冬

徐冬冬（Raquel Xu，1990年2月16號—），外號「網大一姐」，係中華人民共和國女演員，黑龍江哈爾濱出世，因為畀王晶捧做新一代「晶女郎」而出名，拍過幾套港產片，包括《追龍》、《男神訓練營》等等。佢同籃球員林書豪傳過緋聞，依家同演員尹子維拍拖。佢憑住豐滿身材而出名，畀傳媒封做「中國第一美胸」。
徐偉銘

徐偉銘（英文：Hsu Wei Ming），係臺灣音樂製作人。